<!-- wp:paragraph {"align":"center","style":{"typography":{"fontSize":20},"color":{"background":"#cbb2d6"}}} -->
<p class="has-text-align-center has-background" style="background-color:#cbb2d6;font-size:20px"><strong>"ปรัชญา" ควงหนุ่มจีนซิวรองแชมป์เทนนิสเอทีพีศึกบางกอก โอเพ่น 3</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ สัปดาห์ที่ 3 รายการ Bangkok Open 3 หรือ บางกอก โอเพ่น 3 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ซึ่งจัดโดย สมาพันธ์นักเทนนิสชาย (เอทีพี) และ สมาคมกีฬาลอนเทนนิสแห่งประเทศไทย ในพระบรมราชูปถัมภ์ เมื่อวันที่ 18 ม.ค. 2568 เข้าโค้งสุดท้ายของการแข่งขัน ประเภทชายคู่ รอบชิงชนะเลิศ "ณัฐ" ปรัชญา อิสโร นักเทนนิสหนุ่มไทย วัย 29 ปี และ หวัง อ้าวหรัน นักเทนนิสจีน วัย 27 ปี มือคู่อันดับที่ 184 และ 215 ของโลกตามลำดับ พยายามสู้กับ เรย์ โฮ นักเทนนิสจากไต้หวัน วัย 24 ปี และ นีล โอเบอร์ไลต์เนอร์ จากออสเตรีย วัย 25 ปี มือคู่ 135 และ 180 ของโลก ตามลำดับ แต่ก็ไม่สามารถเอาชนะได้ พ่ายไป 0-2 เซต 3-6 และ 4-6 ในเวลา 62 นาที ส่งผลให้ เรย์ โฮ และ นีล โอเบอร์ไลต์เนอร์ ได้แชมป์ไปครอง</p>
<!-- /wp:paragraph -->

<!-- wp:paragraph -->
<p>หลังจบการแข่งขัน นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบโล่รางวัลและป้ายเงินรางวัลให้แก่นักกีฬาในโอกาสนี้ด้วย โดยคู่ที่คว้าแชมป์ เรย์ โฮ กับ นีล โอเบอร์ไลต์เนอร์ ได้รับเงินรางวัลร่วมกัน 4,980 ดอลลาร์สหรัฐ หรือประมาณ 171,511 บาท และคะแนนสะสมอันดับโลก 75 คะแนน ส่วนคู่รองแชมป์ ปรัชญา กับ หวัง อ้าวหรัน ได้รับเงินรางวัลร่วมกัน 2,880 ดอลลาร์สหรัฐ หรือประมาณ 99,187 บาท และคะแนน 50 คะแนน ทางด้านประเภทชายเดี่ยว เป็นการแข่งขันรอบรองชนะเลิศ วิท โคปรีวา นักเทนนิสจากสาธารณรัฐเช็ก วัย 27 ปี มือ 126 ของโลก และยังเป็นมือวางอันดับ 1 ของรายการ ผ่านเข้ารอบได้ตามคาด หลังจากหยุดฟอร์มอันร้อนแรงของ เมอร์ฟี่ แคสโซเน หนุ่มอเมริกัน วัย 22 ปี มือ 306 ของโลก ที่ฝ่าด่านมาตั้งแต่รอบคัดเลือกจนเข้าถึงรอบนี้ ลงได้สำเร็จ ทำให้ วิท โคปรีวา ชนะ เมอร์ฟี่ แคสโซเน 2-0 เซต 6-2 และ 6-2 ในเวลาเพียง 65 นาทีเท่านั้น</p>
<!-- /wp:paragraph -->

<!-- wp:paragraph -->
<p>ขณะที่แมทช์ตัดเชือกชายเดี่ยวอีกคู่ แบรนดอน โฮลท์ นักเทนนิสชาวสหรัฐฯ วัย 26 ปี มือ 210 ของโลก ดับฝันของ เคลเมนท์ ตาบูร์ นักหวดฝรั่งเศส วัย 24 ปี มือ 360 ของโลก ด้วยการเอาชนะได้สำเร็จทั้ง 2 เซต ด้วยสกอร์ 6-2 และ 6-4 ในเวลา 1 ชั่วโมง 26 นาที ส่งผลให้ แบรนดอน โฮลท์ ทะยานเข้าไปชิงชนะเลิศกับ วิท โคปรีวา เต็งหนึ่งของรายการ ในวันอาทิตย์ที่ 19 ม.ค. 2568 เวลา 11.00 น.</p>
<!-- /wp:paragraph -->

<!-- wp:image {"id":47462,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/474031660_1033376578825324_3027873475316130735_n-1024x683.jpg" alt="" class="wp-image-47462"/></figure>
<!-- /wp:image -->