<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong>เปิดวิธีแก้สมการเทนนิสของ ปรัชญา <br>อิสโรที่มาของตำแหน่ง "แชมป์"   </strong></p>
<!-- /wp:paragraph -->

<!-- wp:paragraph -->
<p>คอลัมน์ : คุยนอกคอร์ต</p>
<!-- /wp:paragraph -->

<!-- wp:paragraph -->
<p>เปิดวิธีแก้สมการเทนนิสของ ปรัชญา <br>อิสโรที่มาของตำแหน่ง "แชมป์"   </p>
<!-- /wp:paragraph -->

<!-- wp:paragraph -->
<p>    ย้อนไปช่วง 7-8 ปีก่อน มีนักเทนนิสหนุ่มวัย 17 ปี ที่น่าจับตา เขาคือ "ณัฐ" ปรัชญา อิสโร หนุ่มน้อยจาก อ.หาดใหญ่ จ.สงขลา ที่สามารถแจ้งเกิดบนเวทีอาชีพได้อย่างยอดเยี่ยม      <br><br>ตอนนั้น ปรัชญา เริ่มต้นจากการไม่มีอันดับโลก และใช้ไวลด์การ์ดหรือสิทธิพิเศษเข้าร่วมการแข่งขันในรอบเมนดรอว์ ศึกเทนนิสอาชีพ "ช้าง ไอทีเอฟ โปร เซอร์กิต 2013" สัปดาห์แรก ที่สนามเทนนิส รร.รามาการ์เด้นส์ แต่สามารถพาตัวเองเข้าไปถึงรอบรองชนะเลิศ ประเภทชายเดี่ยว ได้แบบพลิกความคาดหมาย และรายการเดียวกันในสัปดาห์ที่สาม ปรัชญาสร้างผลงานที่ดีได้อีกครั้งด้วยการเข้าถึงรอบชิงชนะเลิศ   </p>
<!-- /wp:paragraph -->

<!-- wp:paragraph -->
<p>   "ผมเทิร์นโปรตอนอายุ 17 ปี ได้แต้มครั้งแรกตอนแข่งที่รามาการ์เด้นส์ แข่ง 3 สัปดาห์ ได้มา 16 แต้ม เริ่มมีอันดับโลกอยู่ที่ 800 กว่าของโลก จากนั้นไปเล่นต่อที่สนามปิรามิดอีก 3 สัปดาห์ ได้มาอีก 18 แต้มหลังจากเข้ารอบรองชนะเลิศทั้ง 3 สัปดาห์ ทำให้อันดับโลกขยับขึ้นไปอีก เล่นต่อไปไม่กี่ปี สุดท้ายก็ต้องหยุดแข่ง เหตุผลหลักๆ เลยเพราะไม่มีสปอนเซอร์ ทำให้แข่งได้แต่รายการในเมืองไทย พอเข้าเรียนที่จุฬาฯ ก็เรียนหนัก เลยตัดสินใจหยุดแข่ง ทำให้อันดับโลกตกลง" ปรัชญา ย้อนวันวานให้ฟัง    </p>
<!-- /wp:paragraph -->

<!-- wp:paragraph -->
<p>  ปรัชญาติดทีมชาติชุดใหญ่ สู้ศึกเทนนิสชิงแชมป์โลก ประเภททีมชาย "เดวิส คัพ" โซนเอเชีย/โอเชียเนีย หลายสมัย โดยครั้งแรกติดปี ค.ศ.2013 ช่วงแรกๆ ปรัชญาเล่นทั้งประเภทเดี่ยวและคู่ ซึ่งคู่กับ "แมน" ณัฐนนท์ กัจฉปานันท์ ในฐานะสองดาวรุ่งเลือดใหม่ของไทยในขณะนั้น นอกจากนี้ปรัชญายังติดทีมชาติชุดเอเชียนเกมส์ ครั้งที่ 17 "อินชอนเกมส์ 2014" ที่เมืองอินชอน ประเทศเกาหลีใต้   </p>
<!-- /wp:paragraph -->

<!-- wp:paragraph -->
<p>   เราคงปฏิเสธได้ยากว่าเงินเป็นปัจจัยสำคัญสำหรับนักเทนนิสในการใช้เป็นทุนเดินทางไปแข่งขันที่ต่างประเทศ เพื่อขยับอันดับโลกด้วยการสะสมคะแนนจากรายการต่างๆ แม้แมทช์ในบ้านเราก็มีให้แข่งแต่ก็อาจไม่เพียงพอต่อความต้องการของนักเทนนิสที่อยากได้แต้มเยอะๆ ขณะเดียวกันเรื่องเรียนก็สำคัญ เพราะแต่ละคนอาจคาดเดาอนาคตข้างหน้าไม่ได้ การมีใบปริญญาไว้หางานทำจึงเป็นสิ่งจำเป็น และด้วยทุนที่มีจำกัด ทำให้ ปรัชญา ตัดสินใจเลือกให้ความสำคัญกับเรื่องเรียนเป็นอันดับแรก   </p>
<!-- /wp:paragraph -->

<!-- wp:paragraph -->
<p>   คนรักกีฬา ต่อให้เลิกเล่นไปนานแค่ไหน ก็ย่อมมีความโหยหา เช่นเดียวกับ ปรัชญา ที่รักกีฬาเทนนิสอยู่เต็มหัวใจ เมื่อเรียนจบจากรั้ว "จามจุรี" จึงได้กลับคืนสนามอย่างเต็มตัวอีกครั้งในปี 2020 ด้วยความกระหายอยากกลับมาเล่น อยากซ้อมอยากแข่ง เพราะทำแล้วมีความสุข   </p>
<!-- /wp:paragraph -->

<!-- wp:paragraph -->
<p>   ช่วงแรกๆ ฟอร์มของปรัชญายังไม่เข้าที่ แต่พอปรับตัวได้ ซึ่งเจ้าตัวบอกว่า มาจากความพยายามที่ต้องพยายามให้มากขึ้นกว่าเดิม รวมทั้งให้ความสำคัญเรื่อง "ร่างกายและจิตใจ" ที่ต้องแข็งแกร่งควบคู่ไปกับการแข่งขัน ทำให้ ปรัชญา เริ่มทำได้ดีขึ้น จนได้แชมป์ประเภทเดี่ยวและคู่จากรายการอาชีพของสิงห์ ช่วงเดือน พ.ย.2020 เป็นการตอบแทน     </p>
<!-- /wp:paragraph -->

<!-- wp:paragraph -->
<p> "เมื่อฟอร์มดีขึ้น ความมั่นใจก็กลับมาทีละนิดๆ บางจังหวะที่เราไม่เคยตี ก็สามารถคิดต่อได้ว่าลูกแบบนี้ต่อไปต้องทำอย่างไร ตอนซ้อมไม่เคยมีความคิดเหล่านี้เพราะหยุดไปนาน แต่พอได้กลับมาแข่งขัน ผมสามารถคิดต่อเองได้เลยว่าจังหวะนี้ต้องแก้เกมอย่างไร ความคิดมันมาเองครับ" ปรัชญา กล่าว      </p>
<!-- /wp:paragraph -->

<!-- wp:paragraph -->
<p>หากยังจำกันได้ ช่วงปลายปีก่อน มีแมทช์อาชีพที่ จ.ประจวบคีรีขันธ์ รายการ "หัวหิน โอเพ่น 2020" โดย 2 สัปดาห์แรกเป็นรายการเก็บคะแนนสะสม ปรัชญา ผ่านเข้าถึงรอบชิงชนะเลิศ ประเภทชายเดี่ยว ได้ทั้ง 2 สัปดาห์ ทว่า ไม่สามารถก้าวไปถึงแท่นแชมป์ได้สักหน จนกระทั่งสัปดาห์ที่ 3 ซึ่งเป็นรอบมาสเตอร์ ปรัชญา สามารถแก้โจทย์การแข่งขัน ถอดสมการเทนนิสของตัวเอง ผ่านเข้าไปชิงชนะเลิศได้อีกครั้ง และสามารถปลดล็อกท่านรองได้สำเร็จ  </p>
<!-- /wp:paragraph -->

<!-- wp:paragraph -->
<p>    "ตอนแข่งที่หัวหิน ทั้งฟอร์มการเล่นและความมั่นใจดีขึ้นเรื่อยๆ แต่ว่ารอบเก็บคะแนน ได้รองแชมป์ชายเดี่ยว รองแชมป์ชายคู่ ทำให้ผมรู้สึกว่าผมเป็นแต่ท่านรอง รองอย่างเดียวเลย ไม่ได้การล่ะ ผมมีความคิดว่าผมต้องเป็นที่หนึ่งสิ ไม่อยากเป็นท่านรองแล้ว ต้องแชมป์อย่ารองแชมป์      เมื่อลงแข่งรอบมาสเตอร์ ผมบอกกับตัวเองอยู่ตลอดว่า เมื่อเราไม่อยากเป็นท่านรองแล้ว เราก็ต้องอดทนนะ ต้องมีความมั่นใจ ค่อยๆ แก้ไปทีละเกม และพยายามก้าวข้ามผ่านจุดที่ยากนี้ไปให้ได้ สิ่งต่างๆ เหล่านี้ ทำให้ผมพบกับความสำเร็จ ผมได้แชมป์ทั้งชายเดี่ยวและชายคู่เลยครับ"      </p>
<!-- /wp:paragraph -->

<!-- wp:paragraph -->
<p>สิ่งที่ทำให้ ปรัชญา มีวันนี้ได้ นอกจากความพยายามของตัวเขาเองแล้ว ปรัชญาบอกด้วยว่ามาจากการเคารพและเชื่อฟังพ่อแม่ (นายสุนทร-นางเดือนเพ็ญ อิสโร) และก็ต้องขอบคุณสมาคมกีฬาลอนเทนนิสแห่งประเทศไทย ในพระบรมราชูปถัมภ์ ที่สนับสนุนงบประมาณในการฝึกซ้อม และยังมี "โค้ชแจ็ค" รุ่งฤทธิ์ ตาก้อง ผู้ฝึกสอนเทนนิสของสมาคมที่เข้ามาดูแลให้อย่างดี     </p>
<!-- /wp:paragraph -->

<!-- wp:paragraph -->
<p>  "พ่อแม่บอกในสิ่งที่ดีกับลูกอยู่แล้ว พ่อกับแม่คอยบอกเรื่องที่ผมผิดพลาด ให้ปรับปรุงแก้ไขให้ดียิ่งขึ้น สุดท้ายผมก็ทำได้ ผมจะตั้งใจฝึกซ้อม จะไม่ยอมหยุดอยู่แค่นี้ อีกคนที่ผมจะลืมขอบคุณไม่ได้คือรุ่นพี่ที่ใจดี พี่เอิ้ต (วรวัสส์ วัสสานนท์) ที่คอยอยู่เคียงข้างผมตั้งแต่ก่อนจะเข้ารั้วจามจุรีจนจบ และยังสนับสนุนผมจนถึงปัจจุบันครับ" ปรัชญา กล่าว     </p>
<!-- /wp:paragraph -->

<!-- wp:paragraph -->
<p> ในฐานะนักหวดรุ่นพี่คนหนึ่งของวงการกีฬาลูกสักหลาด ปรัชญา ยังได้ฝากไปถึงน้องๆ เยาวชนว่า ขอให้มีความตั้งใจ มีความอดทน แล้วจะผ่านจุดที่ยากที่สุดของการเล่นเทนนิสไปได้ ขอเป็นกำลังให้น้องๆ ทุกคน      แน่นอนว่า ทุกคนย่อมมีเป้าหมายในชีวิต เป้าหมายของแต่ละคนก็แตกต่างกันไป สำหรับ ปรัชญา หนุ่มปักษ์ใต้คนนี้ อยากเป็นนักเทนนิสอาชีพเต็มตัว     <br> "ในความคิดของผม ผมอยากทำลายสถิติเดิมที่ผมเคยมี อยากจะทำอันดับโลกให้ดีขึ้นกว่าเดิม ทั้งประเภทเดี่ยว และประเภทคู่ หรือทำลายสถิติของตัวเองลงให้ได้" นักหวดหนุ่มเผย    </p>
<!-- /wp:paragraph -->

<!-- wp:paragraph -->
<p>  ขณะที่เหตุผลในการเล่นเทนนิสของแต่ละคนก็แตกต่างกันไปเช่นกัน สำหรับ ปรัชญา เหตุผลของเขาคือ ความรักในกีฬาชนิดนี้ และจะใช้มันเป็นกีฬาที่สร้างอาชีพให้ตัวเอง สิ่งสำคัญไปกว่านั้น เขาต้องการทำให้ "เทนนิส" เป็นกีฬาที่สร้างชื่อเสียง สร้างความสุขให้กับตัวเอง ครอบครัว และคนไทย   <br>   "ผมไม่ได้มาเป็นเพียงส่วนหนึ่ง แต่ผมจะมาเป็นที่หนึ่ง" ปรัชญา กล่าวทิ้งท้ายด้วยความมุ่งมั่น เสมือนบอกเป็นนัยว่า หลังจากนี้เขาจะเต็มที่กับทุกแมทช์ เพื่อเป้าหมายที่จะก้าวขึ้นแท่น "เบอร์ 1" เท่านั้น! <a href="https://web.facebook.com/hashtag/%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA?__eep__=6&amp;__cft__[0]=AZXnhcfPTXe4GnTdajSVQsniSmuzE4BtYAVyoCpR4yBYpAaM-x_RL9UKC08O5O-uSDgDpfTvhE6c26JASbHwnOcLU8P6a43HtWigNlqHQZCp-7JbhWS4cBDX8XwffbLaD-3gX4Mo47CPJx9Wk1KPEENi&amp;__tn__=*NK-R">#เทนนิส</a><a href="https://web.facebook.com/hashtag/%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA?__eep__=6&amp;__cft__[0]=AZXnhcfPTXe4GnTdajSVQsniSmuzE4BtYAVyoCpR4yBYpAaM-x_RL9UKC08O5O-uSDgDpfTvhE6c26JASbHwnOcLU8P6a43HtWigNlqHQZCp-7JbhWS4cBDX8XwffbLaD-3gX4Mo47CPJx9Wk1KPEENi&amp;__tn__=*NK-R">#กีฬาเทนนิส</a><a href="https://web.facebook.com/hashtag/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA?__eep__=6&amp;__cft__[0]=AZXnhcfPTXe4GnTdajSVQsniSmuzE4BtYAVyoCpR4yBYpAaM-x_RL9UKC08O5O-uSDgDpfTvhE6c26JASbHwnOcLU8P6a43HtWigNlqHQZCp-7JbhWS4cBDX8XwffbLaD-3gX4Mo47CPJx9Wk1KPEENi&amp;__tn__=*NK-R">#สมาคมกีฬาลอนเทนนิส</a><a href="https://web.facebook.com/hashtag/tennis?__eep__=6&amp;__cft__[0]=AZXnhcfPTXe4GnTdajSVQsniSmuzE4BtYAVyoCpR4yBYpAaM-x_RL9UKC08O5O-uSDgDpfTvhE6c26JASbHwnOcLU8P6a43HtWigNlqHQZCp-7JbhWS4cBDX8XwffbLaD-3gX4Mo47CPJx9Wk1KPEENi&amp;__tn__=*NK-R">#Tennis</a><a href="https://web.facebook.com/hashtag/%E0%B9%84%E0%B8%97%E0%B8%A2%E0%B9%81%E0%B8%A5%E0%B8%99%E0%B8%94%E0%B9%8C?__eep__=6&amp;__cft__[0]=AZXnhcfPTXe4GnTdajSVQsniSmuzE4BtYAVyoCpR4yBYpAaM-x_RL9UKC08O5O-uSDgDpfTvhE6c26JASbHwnOcLU8P6a43HtWigNlqHQZCp-7JbhWS4cBDX8XwffbLaD-3gX4Mo47CPJx9Wk1KPEENi&amp;__tn__=*NK-R">#ไทยแลนด์</a><a href="https://web.facebook.com/hashtag/%E0%B8%97%E0%B8%B5%E0%B8%A1%E0%B8%8A%E0%B8%B2%E0%B8%95%E0%B8%B4?__eep__=6&amp;__cft__[0]=AZXnhcfPTXe4GnTdajSVQsniSmuzE4BtYAVyoCpR4yBYpAaM-x_RL9UKC08O5O-uSDgDpfTvhE6c26JASbHwnOcLU8P6a43HtWigNlqHQZCp-7JbhWS4cBDX8XwffbLaD-3gX4Mo47CPJx9Wk1KPEENi&amp;__tn__=*NK-R">#ทีมชาติ</a><a href="https://web.facebook.com/hashtag/%E0%B8%9B%E0%B8%A3%E0%B8%B1%E0%B8%8A%E0%B8%8D%E0%B8%B2%E0%B8%AD%E0%B8%B4%E0%B8%AA%E0%B9%82%E0%B8%A3?__eep__=6&amp;__cft__[0]=AZXnhcfPTXe4GnTdajSVQsniSmuzE4BtYAVyoCpR4yBYpAaM-x_RL9UKC08O5O-uSDgDpfTvhE6c26JASbHwnOcLU8P6a43HtWigNlqHQZCp-7JbhWS4cBDX8XwffbLaD-3gX4Mo47CPJx9Wk1KPEENi&amp;__tn__=*NK-R">#ปรัชญาอิสโร</a><a href="https://web.facebook.com/hashtag/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2?__eep__=6&amp;__cft__[0]=AZXnhcfPTXe4GnTdajSVQsniSmuzE4BtYAVyoCpR4yBYpAaM-x_RL9UKC08O5O-uSDgDpfTvhE6c26JASbHwnOcLU8P6a43HtWigNlqHQZCp-7JbhWS4cBDX8XwffbLaD-3gX4Mo47CPJx9Wk1KPEENi&amp;__tn__=*NK-R">#สมาคมกีฬาลอนเทนนิสแห่งประเทศไทย</a><a href="https://web.facebook.com/%E0%B8%9B%E0%B8%A3%E0%B8%B1%E0%B8%8A%E0%B8%8D%E0%B8%B2-%E0%B8%AD%E0%B8%B4%E0%B8%AA%E0%B9%82%E0%B8%A3-1628568157396915/?__cft__[0]=AZXnhcfPTXe4GnTdajSVQsniSmuzE4BtYAVyoCpR4yBYpAaM-x_RL9UKC08O5O-uSDgDpfTvhE6c26JASbHwnOcLU8P6a43HtWigNlqHQZCp-7JbhWS4cBDX8XwffbLaD-3gX4Mo47CPJx9Wk1KPEENi&amp;__tn__=kK-R">ปรัชญา อิสโร</a></p>
<!-- /wp:paragraph -->

<!-- wp:paragraph -->
<p>ภาพ : อาพัฒน์ บุราณคุณ, เสกสรรค์ สืบสุนทร</p>
<!-- /wp:paragraph -->

<!-- wp:image {"id":26383} -->
<figure class="wp-block-image"><img src="https://www.bucket.cloudaccess9.com/ltatorg/2021/02/BFB1183D-3102-4B84-B393-748DEA8ED199-1024x683.jpeg" alt="" class="wp-image-26383"/></figure>
<!-- /wp:image -->