<!-- wp:paragraph {"align":"center","style":{"typography":{"fontSize":20},"color":{"background":"#70cef6"}}} -->
<p class="has-text-align-center has-background" style="background-color:#70cef6;font-size:20px"><strong>"ตปณีย์-วิจิตราภรณ์-รชตะ-ทาคูมิ" ผงาดแชมป์คู่<br>"ลัลนา"ล้างตา"สลักทิพย"หวดแอลทีเอที-ไอทีเอฟ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "แอลทีเอที-ไอทีเอฟ จูเนียร์ เจโฟร์ 2021" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 29 ต.ค.2564 เป็นรอบชิงชนะเลิศ ประเภทคู่ โดย นายวิเชษฐ์ ทีปกากร อุปนายกสมาคมกีฬาลอนเทนนิสแห่งประเทศไทยฯ เป็นประธานในพิธีมอบรางวัล </p>
<!-- /wp:paragraph -->

<!-- wp:paragraph -->
<p>รอบชิงชนะเลิศ หญิงคู่ "หมิว" สลักทิพย์ อุ่นเมือง และ "แอ๊ตต้า" พิมพ์มาดา ทองคำ คู่มือวาง 1 พบ "ไนซ์" ตปณีย์ บุญวัฒน์ และ "ปาล์มมี่" วิจิตราภรณ์ วิมุกตานนท์ คู่มือวาง 2 ปรากฏว่า สู้กันถึงซูเปอร์ไทเบรกและเป็นคู่ของ ตปณีย์ และ วิจิตราภรณ์ ที่เฉือนชนะไป 2-1 เซต 7-5, 6-7(3-7) และซูเปอร์ไทเบรก 11-9 คว้าแชมป์ไปครอง ซึ่งเป็นแชมป์สัปดาห์ที่ 2 ติดต่อกัน หลังจากทั้งคู่คว้าแชมป์หญิงคู่ รายการ "พีทีที-ไอทีเอฟ จูเนียร์ เจโฟร์ 2021" เมื่อสัปดาห์ก่อน </p>
<!-- /wp:paragraph -->

<!-- wp:paragraph -->
<p>ขณะที่ชายคู่ รอบชิงชนะเลิศ "ปังปอนด์" รชตะ ธรรมเจริญสถิต และ ทาคูมิ วาตานาเบะ จากญี่ปุ่น ชนะคู่เต็งหนึ่ง "น็อต" ศุภวัฒน์ แซ่อุ้ย และ "ปันปัน" ศิวณัฏฐ์ อุ้ยตยะกุล ด้วยสกอร์ 3-0 Ret. เนื่องจาก ศุภวัฒน์ เจ็บไหล่ขวา ต้องถอนตัวออกจากการแข่งขัน ทำให้คู่ รชตะ และ ทาคูมิ ได้แชมป์ไปครอง โดยแชมป์และรองแชมป์ทั้งชายคู่และหญิงคู่ ได้รับคะแนนสะสมอันดับเยาวชนโลก จำนวน 45 คะแนน และ 27 คะแนนตามลำดับ </p>
<!-- /wp:paragraph -->

<!-- wp:paragraph -->
<p>ด้าน หญิงเดี่ยว รอบรองชนะเลิศ สลักทิพย์ อุ่นเมือง เยาวชนทีมชาติไทยวัย 16 ปี มือ 329 เยาวชนโลกและมือวาง 2 ได้การเล่นที่แน่นอนและการตีที่เฉียบคม เอาชนะ "ปาล์มมี่" วิจิตราภรณ์ วิมุกตานนท์ วัย 16 ปี มือ 457 เยาวชนโลกและมือวาง 3 ได้ 2 เซตรวด 6-0, 6-1 เข้าไปชิงชนะเลิศกับ "รวงข้าว" ลัลนา ธาราฤดี ทีมชาติไทยชุดใหญ่ วัย 17 ปี มือ 240 เยาวชนโลกและมือวาง 1 ที่ตัดเชือกชนะ เมลิสสา เซ ลูกครึ่งไทย-เยอรมัน วัย 17 ปี มือ 1425 เยาวชนโลกและมือวาง 8 ได้ 2-0 เซต 6-0, 6-2 </p>
<!-- /wp:paragraph -->

<!-- wp:paragraph -->
<p>สำหรับ สลักทิพย์ และ ลัลนา นั้น เป็นคู่ชิงชนะเลิศ รายการ "พีทีที-ไอทีเอฟ จูเนียร์ เจโฟร์ 2021" เมื่อสัปดาห์ที่ผ่านมา ซึ่งครั้งนั้น สลักทิพย์ เป็นฝ่ายชนะ 2-1 เซต 3-6, 6-2 และ 6-4 ได้แชมป์หญิงเดี่ยวไปครอง </p>
<!-- /wp:paragraph -->

<!-- wp:paragraph -->
<p>ขณะที่ชายเดี่ยว รอบรองชนะเลิศ ศุภวัฒน์ แซ่อุ้ย มือวาง 1 ต้องยุติเส้นทางการแข่งขันไว้เพียงเท่านี้ หลังจากแข่งขันกับ ทาคูมิ วาตานาเบะ มือวาง 4 ไปได้เพียง 3 เกม จำเป็นต้องถอนตัวออกจากการแข่งขัน เนื่องจากทนอาการเจ็บไหล่ขวาไม่ไหว ทำให้ ทาคูมิ วาตานาเบะ ชนะด้วยสกอร์ 3-0 Ret.และได้เข้าชิงชนะเลิศกับ "ปันปัน" ศิวณัฏฐ์ อุ้ยตยะกุล มือวาง 3 ที่ชนะผ่าน แทนตะวัน ทัดเดโอ มายอลิ แม็คจิโอลิ ลูกครึ่งไทย-อิตาลี มือวาง 2 </p>
<!-- /wp:paragraph -->

<!-- wp:paragraph -->
<p>สามารถชมภาพบรรยากาศการแข่งขันอย่างคมชัดได้ที่ลิงก์นี้ <a rel="noreferrer noopener" href="https://l.facebook.com/l.php?u=https%3A%2F%2Fwww.ltat.org%2Fphotos%2F%3Ffbclid%3DIwAR3mPOg5uatpG-7gmae9zQCYXvgzOPedJ3eiuggBncG7IJoD1CE7hsyFCHI&amp;h=AT0CkHLIZYMFB2EAIQTN0x2uDn2pzA4tVzs0WS3pM9w50CMyI0lqdZ_R5qmeV5stnbmeKWhSMgz2XAI_N9lF9vrPGjqiYdh5Q1ImbGneQtj5dh_BAD4O9K13YVum5AJ4n1wyoY_lwg&amp;__tn__=-UK-R&amp;c[0]=AT064pwwbtzqxWiBvCr1I70gWM846y-iXvmGDe1b0_3sFubZL23jHV3tlV1H7W9Nl_LvXAiKZbTZhJRlRhAH1p4qPXrFYgNGsz1BVqVDi1f70MLek-P2N0HgSU-K94LnljnQzPgarCIDHWzWzDXFxczOEE9FuE3kllaDX_3xAlw0xpw" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":29412,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/248381153_4685897864766478_6075151190643140923_n-1024x819.jpg" alt="" class="wp-image-29412"/></figure>
<!-- /wp:image -->