<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#2600a3"}}} -->
<p class="has-text-align-center has-vce-bg-color has-text-color has-background" style="background-color:#2600a3;font-size:20px"><strong>"ธนภัทร-สลักทิพย์"ทะลุก่อนรองฯ<br>หวด"พีทีที ไอทีเอฟ จูเนียร์ส เจ 2"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ 2022 เกรด 2 รายการใหญ่ของเยาวชน "พีทีที ไอทีเอฟ จูเนียร์ส เจ 2" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 19 ต.ค. 2565 เข้าสู่รอบสามหรือ 16 คนสุดท้าย
       ประเภทชายเดี่ยว "พัตเตอร์" ธนภัทร บุศราวงศ์ นักหวดดาวรุ่งไทย วัย 16 ปี มือวาง 7 ของรายการ และมือ 182 เยาวชนโลก โชว์ฟอร์มการเล่นที่เฉียบขาด หวดด้วยความมั่นใจ เก็บชัยชนะจาก เย่อ หงหยู นักหวดจีน วัย 17 ปี มือวาง 9 และมือ 216 เยาวชนโลก ได้ 2 เซตรวด 6-2 และ 6-2 ธนภัทร ผ่านเข้ารอบก่อนรองชนะเลิศ หรือ 8 คนสุดท้าย ไปพบ "เต็ง 1" เฮย์เดน โจนส์ จากออสเตรเลีย ที่ชนะ ราฟาเอล เอสเตเบ จากสเปน ด้วยสกอร์ 6-1Ret. เนื่องจาก ราฟาเอล ขอถอนตัว เพราะมีอาการป่วย
       ด้าน "หมิว" สลักทิพย์ อุ่นเมือง นักเทนนิสดาวรุ่งไทย วัย 17 ปี มือวาง 7 ของรายการ และมือ 235 เยาวชนโลก ยังคงแข็งแกร่ง เดินหน้าคว้าชัยในประเภทหญิงเดี่ยว รอบ 16 คน หวดเอาชนะ หยาน อี้หลิน นักหวดวัย 16 ปี จากออสเตรเลีย มือวาง 10 และมือ 278 เยาวชนโลก 2-0 เซต 6-2 และ 7-6 ไทเบรก 7-3 สลักทิพย์ ผ่านเข้ารอบ 8 คนสุดท้าย ไปพบกับ อีเมอร์สัน โจนส์ จากออสเตรเลีย มือวาง 3 และมือ 50 เยาวชนโลก ที่ชนะ ยู คิคาวะ จากญี่ปุ่น มือวาง 15 และมือ 483 เยาวชนโลก ได้อย่างขาดลอย 6-1, 6-1
       ขณะที่ผลการแข่งขันของนักเทนนิสไทยรายอื่น ชายเดี่ยว รอบ 16 คน ศุภวัฒน์ แซ่อุ้ย (มือวาง 11) แพ้ จ้าง เทียนฮุย (มือวาง 8-จีน) 4-6, 3-6 ปูนทอง โกมลพิสุทธิ์ แพ้ ชาร์ลี คามุส (มือวาง 2-ออสเตรเลีย) 1-6, 1-6
       หญิงเดี่ยว รอบ 16 คน กมลวรรณ ยอดเพ็ชร แพ้ รอยซิน กิลเฮียนี่ (มือวาง 8-ออสเตรเลีย) 5-7, 6-7(5-7) ลีเดียร์ พอดโกริชานี่ (มือวาง 14) แพ้ ลิลลี่ เทย์เลอร์ (มือวาง 2-ออสเตรเลีย) 6-3, 0-6 และ 2-6
       ชายคู่ รอบก่อนรองชนะเลิศ ศุภวัฒน์ แซ่อุ้ย-ศิวณัฎฐ์ อุ้ยตยะกุล (คู่มือวาง 7) แพ้ ชาร์ลี คามุส-อองแดร็ง คาซาโนว่า (คู่มือวาง 1 ออสเตรเลีย-สวิตเซอร์แลนด์) 3-6, 6-7(7-9) ธนภัทร บุศราวงศ์-ทาคูมิ วาตานาเบะ (คู่มือวาง 8 ไทย-ญี่ปุ่น) แพ้ เย่อ หงหยู-จ้าง เทียนฮุย (คู่มือวาง 4-จีน) 4-6, 2-6
       หญิงคู่ รอบก่อนรองชนะเลิศ พิมพ์มาดา ทองคำ-กมลวรรณ ยอดเพ็ชร (คู่มือวาง 7) ชนะ มธุริมา สาวันต์-ชรูตี อาห์ลาวัต (คู่มือวาง 2-อินเดีย) 4-3Ret. (ชรูตี อาห์ลาวัต เจ็บขาขวา) 
       กมรวรรณ ก้อนศิลา-มายัน ลารอน (คู่มือวาง 8 ไทย-อิสราเอล) ชนะ สลักทิพย์ อุ่นเมือง-อิโมเยน ฮัดดาด (คู่มือวาง 4 ไทย-สหราชอาณาจักร) 3-6, 4-2Ret. (สลักทิพย์ เป็นตะคริว) 
       ลีเดียร์ พอดโกริชานี่-โมนิก้า สแตนคีวิชช์ (คู่มือวาง 5 ไทย-โปแลนด์) แพ้ หยาน อี้หลิน-ลิลลี่ แฟร์เคลาช์ (คู่มือวาง 3-ออสเตรเลีย) 3-6, 1-6</code></pre>
<!-- /wp:code -->

<!-- wp:image {"id":34323,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/4E1011B3-3479-436C-815F-33E62AF9ADDA-1024x683.jpeg" alt="" class="wp-image-34323"/></figure>
<!-- /wp:image -->