<!-- wp:paragraph {"align":"center","style":{"typography":{"fontSize":20},"color":{"background":"#cadee7"}}} -->
<p class="has-text-align-center has-background" style="background-color:#cadee7;font-size:20px"><strong>พี่น้อง"ธวัชผ่องศรี"ลิ่วตัดเชือกหวดคู่ศึกเจ30โคลอมโบ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส จูเนียร์ รายการ "เจ30 โคลอมโบ" ที่เมืองโคลอมโบ ประเทศศรีลังกา ซึ่งเป็นการแข่งขันบนสนามดิน โดยวันที่ 13 มี.ค.68 ประเภทชายเดี่ยว รอบก่อนรองชนะเลิศ หรือ รอบ 8 คนสุดท้าย ธีร์ธวัช ธวัชผ่องศรี เยาวชนไทยวัย 18 ปี มืออันดับ 1530 เยาวชนโลก มือวาง 5 ของรายการ พบกับ หวง จี้อัน นักเทนนิสจีน วัย 16 ปี มืออันดับ 835 เยาวชนโลก ผลปรากฎว่า นักหวดไทยปราชัย 0-2 เซต ด้วยสกอร์ 1-6 และ 2-6&nbsp;<br>ส่วนผลแข่งขันของ ธีร์ธวัช ประเภทชายเดี่ยว รอบแรก ชนะ โจเซฟ โอเว่น ลอว์ นักเทนนิสอินโดนีเซีย วัย 17 ปี มืออันดับ 2771 เยาวชนโลก 2-1 เซต ด้วยสกอร์ 6-4, 4-6 และ 6-2, รอบสอง ชนะ แพทริก กริกอร์ นักหวดโรมาเนีย วัย 15 ปี มือไร้อันดับที่มาจากรอบคัดเลือก 3-6, 6-2 และ 6-3&nbsp;<br>ขณะที่ ปภังกร บุญฤทธิ์ เยาวชนไทยวัย 15 ปี มืออันดับ 2573 เยาวชนโลก ไม่ผ่านรอบแรก หลังดวลแร็คเกตพ่าย นิกิท โคริเชททรู นักหวดอเมริกัน วัย 17 ปี ที่มาจากรอบคัดเลือก 4-6 และ 2-6<br>อย่างไรก็ตาม แม้ประเภทเดี่ยว ธีร์ธวัช จะไม่ผ่านรอบก่อนรองชนะเลิศ แต่ประเภทชายคู่ ธีร์ธวัช สามารถจับคู่กับ บริซ วินเซนต์ ไบซ่า นักเทนนิสฟิลิปปินส์ วัย 16 ปี มืออันดับ 1947 เยาวชนโลกผ่านเข้ารอบรองชนะเลิศเป็นที่เรียบร้อย สมราคาคู่มือวาง 2 ของรายการ หลังทั้งคู่ช่วยกันหวดเอาชนะ ฌอน เฟอร์นันโด นักเทนนิสอเมริกา วัย 17 ปีที่ยังไม่มีอันดับโลก กับ หลิว ฮั่วหลิน นักหวดจีน วัย 16 ปี มืออันดับ 2920 เยาวชนโลก 2-0 เซต ด้วยสกอร์ 6-3 และ 6-2<br>ด้าน ธนธรณ์ ธวัชผ่องศรี เยาวชนไทยวัย 16 ปี มืออันดับ 3492 เยาวชนโลก น้องชายของ "ธีร์ธวัช" ซึ่งจับคู่กับ ลูเก้ โกะ นักเทนนิสสิงคโปร์ วัย 17 ปี มืออันดับ 450 เยาวชนโลก ลงแข่งรอบก่อนรองชนะเลิศในฐานะคู่มือวาง 3 ของรายการ ชนะ ติมอร์ กอร์ดีฟ กับ คริส โจแวง กุ๊บซ่า นักหวดออสเตรีย 6-3, 7-6(5) ผ่านเข้ารอบรองชนะเลิศได้เช่นกัน</p>
<!-- /wp:paragraph -->

<!-- wp:paragraph -->
<p>(แฟ้มภาพ)</p>
<!-- /wp:paragraph -->

<!-- wp:image {"id":48267,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/484170156_1074042968092018_574206533912552353_n.jpg" alt="" class="wp-image-48267"/></figure>
<!-- /wp:image -->