<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a32e"}}} -->
<p class="has-text-align-center has-vce-bg-color has-text-color has-background" style="background-color:#00a32e;font-size:22px"><strong>"เทนนิสโลก" วางใจประเทศไทย<br>ไฟเขียวจัดแข่งหวดนานาชาติอีก</strong></p>
<!-- /wp:paragraph -->

<!-- wp:code -->
<pre class="wp-block-code"><code>       นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า นับตั้งแต่ต้นปีจนถึงตอนนี้ สมาคมฯ ได้จัดการแข่งขันเทนนิสผ่านไปแล้วเกือบ 30 รายการ เพื่อให้นักกีฬาทุกระดับได้มีเวทีในการแข่งขัน โดยเฉพาะระดับอาชีพ ซึ่งมีทั้งรายการนานาชาติ และภายในประเทศ ล่าสุด สมาพันธ์นักเทนนิสชาย หรือ เอทีพี ยังได้ไว้วางใจมอบให้สมาคมฯ จัดการแข่งขันเทนนิสอาชีพชาย เอทีพี ชาลเลนเจอร์ ระดับ 100 รายการ Bangkok Challenger (บางกอก ชาลเลนเจอร์) ชิงเงินรางวัลรวม 133,250 ดอลลาร์สหรัฐ หรือประมาณ 4,863,625 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 22-29 ก.ย. 2567
       นายกเทนนิสไทย กล่าวต่อว่า สมาคมฯ ยังได้ร่วมกับ มหาวิทยาลัยวลัยลักษณ์ จัดการแข่งขันเทนนิสอาชีพนานาชาติ เก็บคะแนนโลก ไอทีเอฟ เวิลด์ เทนนิส ทัวร์ ประจำปี ค.ศ. 2024 โดยได้จัดไปแล้ว 6 รายการ และกำลังจะจัดอีก 6 รายการ เป็นการจัดการแข่งขันเทนนิสหญิงและชายควบคู่กันไปในแต่ละสัปดาห์ รายละเอียดดังนี้
        เทนนิสหญิง รายการ "ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (4)" ชิงเงินรางวัลรวม 25,000 ดอลลาร์สหรัฐ หรือประมาณ 912,500 บาท และเทนนิสชาย "ไอทีเอฟ เวิลด์ ทัวร์ (เอ็ม4)" ชิงเงินรางวัลรวม 15,000 ดอลลาร์สหรัฐ หรือประมาณ 540,000 บาท ระหว่างวันที่ 1-7 ก.ค., เทนนิสหญิง "ไอทีเอฟ เวิลด์ ทัวร์ (ดับเบิลยู3) ชิงเงินรางวัลรวม 15,000 ดอลลาร์สหรัฐ และเทนนิสชาย "ไอทีเอฟ เวิลด์ ทัวร์ (เอ็ม5)" ชิงเงินรางวัลรวม 15,000 ดอลลาร์สหรัฐ ระหว่างวันที่ 8-14 ก.ค., เทนนิสหญิง "ไอทีเอฟ เวิลด์ ทัวร์ (ดับเบิลยู4)" ชิงเงินรางวัลรวม 15,000 ดอลลาร์สหรัฐ และเทนนิสชาย "ไอทีเอฟ เวิลด์ ทัวร์ (เอ็ม6)" ชิงเงินรางวัลรวม 15,000 ดอลลาร์สหรัฐ ระหว่างวันที่ 15-21 ก.ค. โดยทุกรายการแข่งขันที่ มหาวิทยาลัยวลัยลักษณ์ จ.นครศรีธรรมราช
       "ช่วงต้นปีที่ผ่านมา เอทีพีได้มอบหมายให้สมาคมฯ จัดไปแล้ว 3 รายการ และเอทีพีได้เล็งเห็นถึงศักยภาพของเรา จึงได้ขอให้เราจัดอีก ซึ่งเป็นชาลเลนเจอร์ระดับที่สูงขึ้น ส่วนรายการของไอทีเอฟก็ได้รับคำชมเช่นกัน จึงได้จัดต่อเนื่อง โดยหลังจบการแข่งขันช่วงเดือน ก.ค.แล้ว ไอทีเอฟให้เราจัดอีก 6 รายการ ช่วงเดือน ส.ค.- ก.ย. ถือเป็นเวทีที่ช่วยให้นักเทนนิสไทยได้แข่งขัน โดยไม่ต้องเสียค่าใช้จ่ายจำนวนมากเหมือนตอนไปแข่งต่างประเทศ นอกจากนี้ นักเทนนิสจากประเทศเพื่อนบ้านก็ยังมาร่วมแข่งขันด้วย ในเหตุผลเดียวกันที่ว่าไม่ต้องเสียค่าใช้จ่ายจำนวนมาก" นายสุชัย กล่าว
        นายกกีฬาลูกสักหลาดไทย กล่าวในช่วงท้ายว่า สำหรับเทนนิสอาชีพภายในประเทศคือ รายการ "ไทยแลนด์ แชมป์เปี้ยนชิพ" ได้จัดไปแล้ว 2 สนาม เหลืออีก 5 สนาม แต่ละสนาม ชิงเงินรางวัลรวม 600,000 บาท แข่งขันที่ศูนย์พัฒนากีฬาเทนนิสแห่งชาติ เมืองทองธานี สำหรับสนาม 3 แข่งขันระหว่างวันที่ 22-28 เม.ย., สนาม 4 ระหว่างวันที่ 29 เม.ย.- 5 พ.ค., สนาม 5 ระหว่างวันที่ 13-19 พ.ค., สนาม 6 ระหว่างวันที่ 20-26 พ.ค. และสนาม 7 ระหว่างวันที่ 27 พ.ค. - 2 มิ.ย.</code></pre>
<!-- /wp:code -->

<!-- wp:image {"id":42478,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4289-732x1024.jpeg" alt="" class="wp-image-42478"/></figure>
<!-- /wp:image -->