<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><strong><br>ไอทีเอฟเลื่อนแข่งเทนนิสไปจนถึง 13 ก.ค.</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ(ไอทีเอฟ) ออกแถลงการณ์เพิ่มเวลางดเว้นการแข่งขันเทนนิสทั่วโลกจากเดิมในวันที่ 8 มิถุนายน ออกไปจนถึงวันที่ 13 กรกฎาคม ทั้งศึกไอทีเอฟ เวิลด์ เทนนิสทัวร์, เอทีพี, ดับเบิ้ลยูทีเอ, รายการระดับเยาวชนนานาชาติ ส่วนเทนนิสชิงแชมป์โลกประเภททีมชาย "เดวิสคัพ 2020" ในระดับภูมิภาคที่ประเทศคองโก, ประเทศมาซิโดเนีย และประเทศเติร์กเมนิสถาน รวมทั้งเทนนิสชิงแชมป์โลกประเภททีมหญิง "เฟดคัพ 2020" ที่ประเทศโบลิเวีย, ประเทศลิธัวเนีย, ประเทศมาเลเซีย, ประเทศปานามา ที่จะแข่งขันตั้งแต่วันที่ 8 มิถุนายน จะต้องเลื่อนออกไปจนกว่าจะมีการกำหนดวันเวลาแข่งขันใหม่</p>
<!-- /wp:paragraph -->

<!-- wp:paragraph -->
<p>เดวิด แฮกเกอร์ตี้ ประธานไอทีเอฟ กล่าวว่า การรักษาสุขภาพของทุกคนเป็นเรื่องสำคัญที่สุด โควิด-19 มีผลกระทบกับทุกชนิดกีฬา และไม่ควรมองว่าเป็นเรื่องเล็ก สิ่งที่ต้องทำ คือ ดูแลสุขภาพของตัวเองตามที่ผู้เชี่ยวชาญแนะนำ สถานการณ์นี้เป็นเรื่องที่วงการเทนนิสไม่เคยพบเจอมาก่อน แต่จะพยายามอย่างเต็มที่ที่จะรับมือกับมันให้ดีที่สุด</p>
<!-- /wp:paragraph -->

<!-- wp:image {"id":25416} -->
<figure class="wp-block-image"><img src="https://www.bucket.cloudaccess9.com/ltatorg/2020/04/91814547_3035119973177617_5520657112948015104_o.jpg" alt="" class="wp-image-25416"/></figure>
<!-- /wp:image -->