<!-- wp:paragraph {"align":"center","style":{"typography":{"fontSize":20},"color":{"background":"#cedce2"}}} -->
<p class="has-text-align-center has-background" style="background-color:#cedce2;font-size:20px"><strong>"ฐานทัพ" ล้มมือวางฉลุยคัดหวดไอทีเอฟที่เชียงราย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 25 เม.ย. เป็นการคัดเลือกรอบที่สอง</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว ฐานทัพ สุขสำราญ นักหวดหนุ่มไทยวัย 20 ปี ดีกรีทีมชาติไทยชุดเดวิสคัพ มือ 1749 ของโลก ใช้ความเฉียบขาด หวดชนะ มาริโอ กอนซาเลซ เฟร์นานเดซ หนุ่มสเปนวัย 19 ปี มือวาง 11 ของรอบคัดเลือก มือ 1209 ของโลก ได้ 2 เซตรวด 6-1, 6-4 ฐานทัพ ฉลุยสู่การคัดเลือกรอบสุดท้ายพบ โคลิน มาร์กส์ ชาวอเมริกัน มือ 969 ของโลก ที่ชนะ มิทเชลล์ ฮาร์เปอร์ จากออสเตรเลีย 6-2, 6-3</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว ระหว่างสองนักเทนนิสไทย ตปณีย์ บุญวัฒน์ วัย 16 ปี กับรุ่นพี่ รดา มานะทวีวัฒน์ วัย 25 ปี ปรากฏว่า ตปณีย์ ใช้ความสดบดความเก๋า เอาชนะได้ 2-0 เซต 6-3, 6-4 ตปณีย์ ผ่านเข้าสู่การคัดเลือกรอบสุดท้ายพบ ไทร่า ลิธิบี ลูกครึ่งไทย-อังกฤษ ที่ชนะผ่าน มิโอะ มุชิกะ มือวาง 3 ของรอบคัดเลือกจากญี่ปุ่น</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น ชายเดี่ยว คัดเลือกรอบสอง ณัฏฐญุตม์ นิธิธนนนต์ แพ้ ริชฮาบ เอกราวาล (อินเดีย) 1-6, 2-6 ไมเคิล มัธยมจันทร์ แพ้ อิสชาเก้ เอคบาล (อินเดีย) 1-6, 3-6 กฤติน โกยกุล แพ้ หัว เหรินห่าว (จีน) 6-4, 1-6 และซูเปอร์ไทเบรก 4-10 พลภูมิ โควาพิทักษ์เทศ แพ้ ดีแลน ซัลตัน (แอฟริกาใต้) 1-6, 6-4 และซูเปอร์ไทเบรก 9-11 คงทรัพย์ คงคา แพ้ ชินจิ ฮาซาวะ (ญี่ปุ่น) 1-6, 4-6 รชตะ ธรรมเจริญสถิต แพ้ หว่อง ฮง คิต (ฮ่องกง) 3-6, 2-6</p>
<!-- /wp:paragraph -->

<!-- wp:paragraph -->
<p>หญิงเดี่ยว คัดเลือกรอบสอง วรัญญา วงค์เทียนชัย ชนะ ปรียานชิ ภานดารี (อินเดีย) 6-0, 6-2 สลักทิพย์ อุ่นเมือง ชนะ เมลิสสา เซ 7-6(4), 6-0 ณัฐพัชร์ ผิวบางรักษ์ แพ้ แคทเธอริน อูเลีย (ออสเตรเลีย) 0-6, 1-6 วิจิตราภรณ์ วิมุกตานนท์ แพ้ เอ็มม่า โตโธว่า (สโลวาเกีย) 2-6, 1-6 สุมิตรา บัสนัท แพ้ เบล่า ทามฮานคาร์ (อินเดีย) 3-6, 2-6</p>
<!-- /wp:paragraph -->

<!-- wp:image {"id":31768,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278824146_5262739463748979_8660616004539549872_n-731x1024.jpg" alt="" class="wp-image-31768"/></figure>
<!-- /wp:image -->