<!-- wp:paragraph {"align":"center","style":{"typography":{"fontSize":20}}} -->
<p class="has-text-align-center" style="font-size:20px"><strong>"ลัลนา"เก่ง! ตัดเชือกเดี่ยว-ทะลุชิงฯหญิงคู่"ต้นไม้"ลุ้นแชมป์ชายคู่-หวดไอทีเอฟเกรด1</strong></p>
<!-- /wp:paragraph -->

<!-- wp:paragraph -->
<p>นักหวดดาวรุ่งไทย "รวงข้าว" ลัลนา ธาราฤดี คว้าชัยได้ทั้งประเภทเดี่ยวและคู่ ในการแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 1 รายการใหญ่ของเยาวชน "ไอทีเอฟ จูเนียร์ เกรด 1" ที่จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 10 มีนาคม 2565</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบก่อนรองชนะเลิศ ลัลนา ในวัย 17 ปี เป็นมือวาง 2 ของรายการ และมือ 69 เยาวชนโลก ใช้ความเฉียบขาดหวดเอาชนะ เวโรนิก้า อีวาลด์ วัย 16 ปี จากโปแลนด์ มือวาง 9 และมือ 137 เยาวชนโลก 2-0 เซต 6-4, 6-1 ลัลนา ผ่านเข้ารอบรองชนะเลิศ พบ เทย์ลาห์ เพรสตัน มือวาง 3 จากออสเตรเลีย ที่ชนะ วิเวียน หยาง มือวาง 10 จากนิวซีแลนด์ 6-3, 6-0</p>
<!-- /wp:paragraph -->

<!-- wp:paragraph -->
<p>ส่วนประเภทหญิงคู่ รอบรองชนะเลิศ ลัลนา และ หยู หยุนลี่ จากไต้หวัน เป็นคู่เต็ง 3 ช่วยกันหวดเอาชนะ เปาล่า เคมบราญอส จากสวิตเซอร์แลนด์ และ โจ ลีน ซอว์ จากมาเลเซีย 2-0 เซต 6-2, 6-1 ทำให้คู่ของ ลัลนา ได้เข้าชิงชนะเลิศกับ ชาร์ล็อตต์ เคมเปนาเออร์ส-ปอซ และ เทย์ลาห์ เพรสตัน คู่เต็ง 1 จากออสเตรเลีย ที่ตัดเชือกชนะ ฮายุ คิโนะชิตะ และ โฮโนกะ อุเมดะ จากญี่ปุ่น 6-0, 6-3</p>
<!-- /wp:paragraph -->

<!-- wp:paragraph -->
<p>ขณะที่ "ต้นไม้" ธนภัทร นิรันดร นักหวดหนุ่มไทย วัย 18 ปี ผนึกกำลังกับ เจเรมี่ จิน จากออสเตรเลีย ในฐานะคู่มือวาง 1 เอาชนะ ฟิลิป อัปล์เทาเออร์ และ สเตพาน มรูเซ็ก คู่มือวาง 4 จากสาธารณรัฐเช็ก 2-0 เซต 6-1, 6-3 คู่ของ "ต้นไม้" เข้าชิงชนะเลิศกับ ฮายาโตะ มัตสึโอกะ จากญี่ปุ่น และ อิวาน โซดาน จากโครเอเชีย คู่มือวาง 2 ที่ชนะคู่มือวาง 3 อายุช พัธ จากสหรัฐฯ และ อมัน ดาฮิยา จากอินเดีย 6-2, 4-6 และซูเปอร์ไทเบรก 10-5</p>
<!-- /wp:paragraph -->

<!-- wp:paragraph -->
<p>ผลการแข่งขันคู่อื่น หญิงเดี่ยว รอบก่อนรองชนะเลิศ สลักทิพย์ อุ่นเมือง แพ้ ชาร์ล็อตต์ เคมเปนาเออร์ส-ปอซ (มือวาง 1-ออสเตรเลีย) 5-7, 0-6 ฮายุ คิโนะชิตะ (มือวาง 6-ญี่ปุ่น) ชนะ อันย่า นายาร์ (มือวาง 16-ออสเตรเลีย) 6-1, 6-1 ส่วนชายเดี่ยว รอบก่อนรองชนะเลิศ เฮย์เดน โจนส์ (มือวาง 10-ออสเตรเลีย) ชนะ อมัน ดาฮิยา (มือวาง 4-อินเดีย) 6-1, 6-2 อี้ โจว (จีน) ชนะ อาร์ยาน ชาห์ (มือวาง 15-อินเดีย) 6-0, 6-3 เจเรมี่ จิน (มือวาง 3-ออสเตรเลีย) ชนะ ฟิลิป อัปล์เทาเออร์ (มือวาง 7-เช็ก) 7-5, 7-6(6) แจ็ค ลูทิต (นิวซีแลนด์) ชนะ ชาง วูฮยอก (เกาหลี) 6-3, 6-2</p>
<!-- /wp:paragraph -->

<!-- wp:image {"id":31253,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/03/275551562_5140810605941866_3851437854890803683_n-1024x683.jpg" alt="" class="wp-image-31253"/></figure>
<!-- /wp:image -->