<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ศึกไอทีเอฟ เจ200 ที่ไทยได้แชมป์คู่ครบถ้วน<br>4 นักหวดเด็กสุดแกร่งทะยานชิงประเภทเดี่ยว</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก รายการใหญ่ "ไอทีเอฟ จูเนียร์ส เวิลด์ เทนนิส ทัวร์ เจ200 (1)" ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 27 ก.พ. 2569 เข้าสู่รอบสำคัญ</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบรองชนะเลิศ แดน แบรนด์ มือวาง 16 จากอิสราเอล มือ 81 เยาวชนโลก โชว์ความแข็งแกร่ง ระเบิดฟอร์มเก่งออกมาปราบ ดาเนียล โจวาโนฟสกี มือวาง 2 จากออสเตรเลีย มือ 34 เยาวชนโลก ได้ 2 เซตรวด 6-3 และ 6-4</p>
<!-- /wp:paragraph -->

<!-- wp:paragraph -->
<p>ดาวรุ่งอิสราเอล ทะยานเข้าไปชิงชนะเลิศกับ ฮยู คาวานิชิ มือวาง 3 จากญี่ปุ่น มือ 37 เยาวชนโลก ที่ตัดเชือกชนะ แอรอน กาเบต์ มือวาง 10 จากฝรั่งเศส มือ 60 เยาวชนโลก 2-1 เซต 6-2, 1-6 และ 7-6 ไทเบรก 8-6</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบรองชนะเลิศ เฟลิซาตา โดโรฟีวา-ไรบาส มือวาง 4 และมือ 54 เยาวชนโลก ใช้ความแข็งแกร่งเอาชนะ เอคาเทรินา ดอตเซนโก มือวาง 7 และมือ 75 เยาวชนโลก ด้วยสกอร์ 6-3 ทั้งสองเซต</p>
<!-- /wp:paragraph -->

<!-- wp:paragraph -->
<p>เฟลิซาตา โดโรฟีวา-ไรบาส ทะลุสู่รอบชิงชนะเลิศ พบกับ เล่ย ไมลัวตี้ จากจีน มือ 128 เยาวชนโลก ที่ตัดเชือกชนะ ซาร่าห์ เย มือวาง 12 และมือ 81 เยาวชนโลก จากสหรัฐฯ ได้แบบขาดลอย 6-0 และ 6-1</p>
<!-- /wp:paragraph -->

<!-- wp:paragraph -->
<p>ไฮไลท์ของคู่ชิงชนะเลิศ นักกีฬาที่คว้าแชมป์ไปครองทั้งประเภทชายเดี่ยวและหญิงเดี่ยว จะได้คะแนนสะสมอันดับเยาวชนโลกสูงถึง 200 คะแนน ส่วนรองแชมป์ได้ 140 คะแนน</p>
<!-- /wp:paragraph -->

<!-- wp:paragraph -->
<p>จากนั้นเป็นการแข่งขันประเภทคู่ รอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัลให้แก่นักกีฬา</p>
<!-- /wp:paragraph -->

<!-- wp:paragraph -->
<p>แชมป์ประเภทชายคู่ ได้แก่ อลัน ไออูคาโนฟ กับ อเล็กเซย์ ชิบาเยฟ สองดาวรุ่งที่ช่วยกันหวดเอาชนะ แอรอน กาเบต์ จากฝรั่งเศส กับ อาร์นาฟ ปาปาร์การ์ จากอินเดีย ซึ่งเป็นคู่มือวาง 3 ของรายการ 2-1 เซต 7-6 ไทเบรก 8-6, 2-6 และซูเปอร์ไทเบรก 10-5 โดยคู่แชมป์ได้คะแนนสะสมอันดับเยาวชนโลก คนละ 37.5 คะแนน ส่วนคู่รองแชมป์ ได้คนละ 26.25 คะแนน</p>
<!-- /wp:paragraph -->

<!-- wp:paragraph -->
<p>ขณะที่ แชมป์ประเภทหญิงคู่ ได้แก่ เฟลิซาตา โดโรฟีวา-ไรบาส กับ จิเซลล์ ซิไบ จากออสเตรเลีย คู่มือวาง 5 ของรายการ หลังจากในรอบชิงชนะเลิศ ทั้งคู่ช่วยกันหวดเอาชนะ เรเน่ อลาเม จากออสเตรเลีย กับ หลิน ยู่-เฉิน จากไต้หวัน ซึ่งเป็นคู่มือวาง 1 ได้ 2-0 เซต 6-3, 6-2 โดยแชมป์หญิงคู่ ได้คะแนนสะสมอันดับเยาวชนโลก คนละ 37.5 คะแนน ส่วนคู่รองแชมป์ได้คนละ 26.25 คะแนน</p>
<!-- /wp:paragraph -->

<!-- wp:image {"id":54789,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/02/641468353_1355799076583071_5764656652499166445_n-1024x683.jpg" alt="" class="wp-image-54789"/></figure>
<!-- /wp:image -->