<!-- wp:paragraph {"align":"center","style":{"typography":{"fontSize":20},"color":{"background":"#b9d1db"}}} -->
<p class="has-text-align-center has-background" style="background-color:#b9d1db;font-size:20px"><strong>ลอนเทนนิส-วลัยลักษณ์ เปิดศึกไอทีเอฟ"พิมพ์มาดา"-"ปูนทอง" ประเดิมชัยสำเร็จ</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ ร่วมกับ มหาวิทยาลัยวลัยลักษณ์ จัดการแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 เทนนิสหญิง W35 รายการ ITF WORLD TENNIS TOUR PRESENTED BY SAT (4) ชิงเงินรางวัลรวม 25,000 ดอลลาร์สหรัฐ หรือประมาณ 885,500 บาท และเทนนิสชาย M15 รายการ ITF WORLD TOUR (M4) ชิงเงินรางวัลรวม 15,000 ดอลลาร์สหรัฐ หรือประมาณ 531,300 บาท รวม 2 รายการอยู่ที่ 1,416,800 บาท ที่สนามเทนนิส สนามกีฬากลางตุมปัง ม.วลัยลักษณ์ จ.นครศรีธรรมราช และได้เปิดฉากวันแรก เมื่อวันที่ 30 มิ.ย. 2567 ด้วยการแข่งขันรอบคัดเลือก เพื่อหานักกีฬาชาย 6 คน และหญิง 6 คน ผ่านเข้ารอบเมนดรอว์ ระหว่างวันที่ 2-7 ก.ค. 2567</p>
<!-- /wp:paragraph -->

<!-- wp:paragraph -->
<p>คู่ที่น่าสนใจ ประเภทหญิงเดี่ยว รอบคัดเลือกรอบแรก พิมพ์มาดา ลิม นักเทนนิสเยาวชนจากไทย ลูกครึ่งไทย-สิงคโปร์ อายุ 17 ปี ที่ยังไม่มีอันดับโลก พบกับ เจมมา คาร์บิส นักเทนนิสจากออสเตรเลีย อายุ 22 ปี มือ 950 ไอทีเอฟ แร้งกิ้ง ผลการแข่งขัน ปรากฏว่า พิมพ์มาดา ใช้ความมั่นใจหวดสู้และทำผลงานออกมาได้ดี กระทั่งคว้าชัยได้ 2 เซตรวด 6-4 และ 6-3 ในเวลา 1 ชั่วโมง 41 นาที พิมพ์มาดา ผ่านเข้ารอบคัดเลือกรอบสองหรือรอบสุดท้าย ไปพบกับ จาง กาอึล มือวางอันดับ 1 ของรอบคัดเลือกจากเกาหลีใต้ ทางด้านประเภทชายเดี่ยว ปูนทอง โกมลพิสุทธิ์ นักเทนนิสไทย วัย 19 ปี มือ 1,894 ไอทีเอฟ แร้งกิ้ง และเป็นมือวางอันดับ 16 ของรอบคัดเลือก ควงแร็กเกตคู่ใจผ่านเข้ารอบต่อไปได้สำเร็จ หลังจากหวดรอบคัดเลือกรอบแรก เอาชนะ ซู เฉิน-หยาง จากไต้หวัน 2-0 เซต 6-1 และ 6-3 โดย ปูนทอง จะลงสนามหวดรอบคัดเลือกรอบสอง ซึ่งถือเป็นรอบสุดท้าย จะพบกับ ซิม ซังบีน หนุ่มเกาหลีใต้ มือวางอันดับ 6 และมือ 1,591 ไอทีเอฟ แร้งกิ้ง ที่หวดชนะ ชนน พูลสวัสดิ์ ของไทย 2-0 เซต 6-1, 6-3</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบคัดเลือกรอบแรก พิมพ์ลภัส ลิม แพ้ พูจา อินเกล (อินเดีย) 2-6, 2-6 นาโอมิ แมคเคนซี (ออสเตรเลีย) ชนะ ฮูเมรา บาฮาร์มัส (อินเดีย) 6-3, 6-0 ลาลิทยา คัลลูริ (อินเดีย) ชนะ ซามีคชา ชรอฟ (อินเดีย) 6-3, 6-2 นัตสึโฮะ อาราคาวะ (ญี่ปุ่น) ชนะ ปากี พัตต์ (อินเดีย) 6-0, 6-2 ชิโฮมิ ลี ซวน ลีออง (มาเลเซีย) ชนะ เซียนนา เจนเซ่น (ออสเตรเลีย) 6-1, 6-1 อลาน่า ซูบาซิช (ออสเตรเลีย) ชนะ ถัง เทียนยี่ (จีน) 6-0, 6-1 ไทรา ลิธิบี ชนะ เคียรา แบล็คเบียร์ด (แคนาดา) 6-2, 6-1 ชายเดี่ยว รอบคัดเลือกรอบแรก ณัฏฐญุตม์ นิธิธนนนต์ ชนะ เลย์ตัน ริชาร์ดส (ออสเตรเลีย) 6-2, 7-5 ปัญณ์ณวัชญ์ สุทธิสมบูรณ์ ชนะ คูเปอร์ วิลคินสัน (ออสเตรเลีย) 6-3, 5-7 และซูเปอร์ไทเบรก 10-5 กันตินันท์ สูตินันท์โอภาส แพ้ วู ฮา มินห์ ดึ๊ก (เวียดนาม) 2-6, 2-6</p>
<!-- /wp:paragraph -->

<!-- wp:paragraph -->
<p>ธนภัทร บุศราวงศ์ แพ้ วลาดิมีร์ บาซิเลฟสกี้ (อิสราเอล) 4-6, 4-6 วิธวินท์ สิงหการ แพ้ กาบอร์ ฮอร์นุง (ฮังการี) 0-6, 0-6 วริศ วรรณวิเชษฐ์ แพ้ ริชิ เรดดี้ (อินเดีย) 2-6, 6-7(6-8) ฟินลีย์ ฮอล (นิวซีแลนด์) ชนะ วเซโวลอด เปอร์เมียคอฟ 6-0, 6-0 จูเลียน เดอ คุยแปร์ (ฝรั่งเศส) ชนะ สัมมร ไรนา (อินเดีย) 6-3, 6-3</p>
<!-- /wp:paragraph -->

<!-- wp:image {"id":43955,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449389159_887710896725227_5579313008087806635_n-1024x683.jpg" alt="" class="wp-image-43955"/></figure>
<!-- /wp:image -->