<!-- wp:paragraph {"align":"center","textColor":"vce-bg","style":{"color":{"background":"#0063a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0063a3;font-size:22px"><strong>ข่าวดีวงการเทนนิส "ธีรภัทร์" สอบผ่าน<br>คนแรกของไทย ได้นั่งแท่น "หัวหน้าผู้ตัดสินระดับโลก"</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมกีฬาลอนเทนนิสฯ ได้รับโอกาสจากองค์กรเทนนิสโลก โดย สหพันธ์เทนนิสนานาชาติ (ITF), สมาพันธ์นักเทนนิสชาย (ATP), สมาคมนักเทนนิสอาชีพหญิง (WTA) และแกรนด์สแลม ให้เป็นเจ้าภาพจัดการอบรมผู้ตัดสิน หลักสูตรนานาชาติ ในโครงการ "International Officiating School" ณ ศูนย์พัฒนากีฬาเทนนิสแห่งชาติ สมาคมกีฬาลอนเทนนิสฯ เมืองทองธานี จังหวัดนนทบุรี ระหว่างวันที่ 8-11 ก.พ. 2567</p>
<!-- /wp:paragraph -->

<!-- wp:paragraph -->
<p>นายสุชัย กล่าวว่า ในโอกาสนี้มีผู้ตัดสินในตำแหน่งต่าง ๆ ได้แก่ ผู้ตัดสินชี้ขาด (Referee), หัวหน้าผู้ตัดสิน (Chief Umpire), ผู้ตัดสิน (Chair Umpire) จากประเทศต่าง ๆ ทั่วโลก เดินทางมาเข้าร่วมอบรมและสอบในแต่ละตำแหน่ง โดยมีผู้ตัดสินชาวไทยเข้าร่วมด้วยคือ นายธีรภัทร์ สังขวร และผลการสอบ ปรากฏว่า นายธีรภัทร์ ได้สอบผ่าน ยกระดับเป็น Silver Badge Chief Umpire หรือหัวหน้าผู้ตัดสินในระดับเหรียญเงิน โดยนับเป็นคนแรกของประเทศไทยที่สามารถสอบผ่านได้ในตำแหน่งนี้</p>
<!-- /wp:paragraph -->

<!-- wp:paragraph -->
<p>"การที่ผู้ตัดสินจะได้ร่วมการอบรมและการสอบครั้งนี้ ไม่ใช่ว่าจะสมัครเข้าไปได้เลย แต่ต้องผ่านการพิจารณาและคัดเลือกจากองค์กรเทนนิสระดับโลกต่าง ๆ ซึ่งก็นับเป็นเรื่องน่ายินดีมากแล้วที่ ธีรภัทร์ ได้รับเลือก และน่ายินดีมากไปกว่านั้น เมื่อสามารถสอบผ่านได้อีกด้วย ซึ่งทราบมาว่า ข้อสอบไม่ง่ายเลย ในโอกาสนี้ ผมขอแสดงความยินดีกับ ธีรภัทร์ ด้วยครับ" นายกสมาคมกีฬาลอนเทนนิสฯ กล่าวทิ้งท้าย.</p>
<!-- /wp:paragraph -->

<!-- wp:image {"id":41534,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_4010-1024x930.jpeg" alt="" class="wp-image-41534"/></figure>
<!-- /wp:image -->